Bendera Adat Mandailing

**Bendera adat Mandailing** adong sambilan mocomna ima muloi tingon bendera merah putih, siararabe, lipan-lipan, tonggol Raja, anak Boru, Desa Nawalu, Raja Pamusuk, namora natoras. satiop mandera adong do on makna na masing-masing. tiang ni bendera on ibaen sian bulu na igotap baru i baen sa deges na, bulu on pe itoru do I gotap on iginjang-an na ipajiar dei inda I gotap an ulang jongjong, so lengkung tu  toru. Baru ujung ni bendera on ma na akan mangara na tu luar sanga tu bangasan arah na onan ma na akan patidaon naga acara aha on ima acara siriaon sanga siluluton.

## Bontuk ni bendera nai
Bontuk dohot warna nai pe ima ima songkonon na ijelaskon on

* Bendera Merah Putih

Bendara on ipasang i jolo bagas dohot tiang na jongjong lurus, artina mandailing on bagian sian Negara Kesatuan Republik Indonesia.

* Bendera Raja Panusunan

Bendera raja panusunan on idokon juo bendera Tonggal Raja, bontukna sogitolu dohot lanjang na 3 (tolu) meter warna nai ima warn ana gording sere, warna on manggambarkon kebangsawanan sangape raja dohot sude kakuasooan nia.

* Bendera raja-raja huta na walu (Tonggol Raja Huta na walu)

Bontuk na onan ima sogi tolu na lanjang 3 (tolu) meter dohot warna nai na gorsing, baru na lomlom dohot na lara. Motif nai pardomuan na rara I toga na marbontuk sogi 3 (tolu) na sisi nai sajajar dohot dasar na gorsing dohot ukiran satoga on nagorsing i. Pardomuan na lomlom dohot bontuk nai persegi Panjang adong ma jumlah nai ima 8 (lapan) buahmangalilingi warn ana lara mandokon hut ana walu.

* Bendera Harajaon *Kerajaan*

Bendara Harajaon on lanjang na ima 7 (pitu) meter baru bolak na 54 cm. marbontuk persegi Panjang I ujung nai ibaen pincur songkonon panah sanga pe I baen songkonon sogi tolu, bendera harajaon on patidaon tanda ginjang na martabat dohot kebangsawanan sian satiob kerajaan I mandailing naso adong cacat na sangape tiasna, iujung bendera harajaan on ibaen jambul on abit na warna nagorsingdohot marbontuk satoga lingkaran.

* Bendera Lipan-lipan

Bendera lipan-lipan on bontuk nasangape corak na manyarupoi dohot lipan bolak na (*lebar*) 54 (lima puluh opat) cm. baru lanjang nai 7 (pitu) m. baru bontuk nai 4 (empat) persegi Panjang na ujung nai ilen jambul abit warna na lara dohot bontukna satoga lingkaran dohot i bariba kiri dohot kanan ni bendera ibaen jambul on bonang marbontuk silang dohot warn ana rara, na gorsing, dohot nabontar. Na i baen rab marsisilanggan bendera on manggambarkon binatang lipan boru-boru na sangat marbisa dohot i biari halak, warna nai na rara, na bontar, dohot na lom-lom dohot warna na marsipaiyutan godang ni bendera on dohot ukuran satiob warna urang lobi na 30 (tolu pulu) cm.

* Bendera Siararabe (Bendera Dende Jantan)

Bendera siararabe on lanjang na ima 7 (pitu) m. bolak na 54 (lima puluh opat) cm. warna nai na lara, na lomlom, nabontar, dohot na gorsing warna on marbontuk sogi tolu baru i baen solang seling, itoru bendera on ibaen ma pincur songkonon panah ibaen baru ibaen jambul i satiop sudut na ibaen on bonang sama dohot warna ni abit i, panibalan ni warna nai na isilangkon i manggambarkon si tuan na jaji, situan na torop na adong i kerajaan i.

* Bendera Alibutongan (Bendera Marawan i Langit)

Bendera Alibutongan lanjang na ima 7 (pitu) m dohot bolak na 54 cm. dohot warna na lara, na bontar, na lomlom. na ibontuk sogi tolu i susun manurut garis lurus nai on kanan tu kiri.

## Sumberna